google/wiki40b huggingface dataset:
Khalid Salimi

Bakgrunn

Salimi vokste opp i Lahore. Han er bror av Fakhra Salimi. I en alder av 13 begynte han selv å få bidrag på trykk i pakistanske dagsaviser. Senere ga han ut en rekke korte noveller som også ble kringkastet i Pakistan Broadcasting Cooperation, PBC. I Multan-avdelingen i PBC, skrev han hørespill for barn i perioden 1972/73. Rett etter ble han redaktør for ukentlig barne- og ungdomsbilag i dagsavisen, Kohistan. I 1974 ble han valgt som informasjonssekretær i Jadid Adbi Tehrik, Movement for Contemporary Literature i Lahore. 
Etter at han kom til Norge i 1976, skrev han for Universitas, Ny Tid og for Kontrast i perioden 1977-1979, før han gikk på Journalisthøgskolen (1981–1982).

Virke

Salimi har engasjert seg for innvandrere og andre minoriteters rettigheter og i debatten om rasisme og antirasisme siden slutten av 1970-tallet. Han var medgrunnlegger og den første lederen i SOS Rasisme, men meldte seg ut av organisasjonen i 1993 fordi den etter hans oppfatning ble overtatt av venstreekstreme. 
I 1978 var han med å starte arbeidsfellesskapet Immigrantenkollektivet, som blant annet sto bak opprettelsen og utgivelsen av det antirasistiske magasinet Immigranten (i dag Samora). Kollektivet fikk en av de første konsesjoner til å starte nærradio i Norge, Radio Immigranten senere Tellus Radio og grunnla Antirasistisk Senter. 
Salimi ledet dette arbeidet, også som leder av Antirasistisk Senter frem til 1996. Som talsperson for Antirasistisk senter, og gjennom offentlig debatt, bokutgivelser og foredrag ble han en av de best kjente norsk-pakistanere i Norge på 1980- og 1990-tallet. Salimi var en av lederne for kampanjen All Different All Equal, som var initiert av blant andre Gro Harlem Brundtland. Salimi var spaltist i Dagbladet 2001–2002.
Salimi ble nestleder i Norsk kulturråd (1996–2004) og ledet også rådets nye satsingsområde for å styrke kulturelt mangfold i norsk kulturliv, kalt Mosaikk. Kulturrådet tok initiativ til å etablere Horisont som en selvstendig stiftelse. Horisont arrangerer blant annet Melafestivalen hvor Salimi er kunstnerisk leder.
Salimi var medlem av Salman Rushdies støttekomité i 1985. Han var leder for arbeidet med Handlingsplan for kulturelt mangfold for Nordisk ministerråd (1997) og styremedlem i Norsk P.E.N. 1998–2003. Han ble i 1985 tildelt Frihetsprisen, som utdeles av svenske Dagens Nyheter og danske Politiken, sammen med andre ledere av SOS Rasisme.
Live in Bergen (Ole Amund Gjersvik-album)

Live In Bergen er et musikkalbum av Ole Amund Gjersvik / Ole Amund Gjersvik Quartet. Albumet ble gitt ut i 2011 av Acoustic Records. Det ble spilt inn under to konserter i Bergen. Den første konserten var innspilt i år 2000 i Swing'n'Sweet Jazzclub den gang de var lokalisert på Hansastuen. Den andre konserten ble spilt inn i Evans Jazz Club, da de hadde tilholdssted på Stundesløse.
Lydtekniker på innspillingen er Davide Bertolini, og produsent er Ole Amund Gjersvik.
Henrik av Livland

Henrik av Livland (Henrik av Lettland, Henricus de Lettis, død etter 1259) var en prest, misjonær og historiker.

Biografi

Henrik stammet fra Magdeburg og gjennomgikk en målrettet utdannelse som misjonær. I 1205 dro han til Riga, som var tidens midtpunkt for nordlige korstog. I 20 år fungerte han som prest for korsfarerne og døpte nyomvendte litauere og estere og gav dem opplæring i den kristne tro, før han vendte hjem og ble alminnelig sogneprest. 
Henriks Livlandske krønike, skrevet mellom 1224–1226, er et av korstogshistoriens store litterære verk og en uvurderlig kilde til østersjøskorstogene. Misjonsmarken  var Herrens vingård, og de skrøpelige nye troens planter skulle vannes med tårer og med blod for å slå rot og vokse. Det dragene og mystiske språket vender tanken mot himmelen og gir en klagebunn for Henriks kontante og begeistrede skildringer av krigens detaljer og grusomheter. 
Øyenvitneskildringer av korstogene ble en egen sjanger i middelalderen, og Henrik ble en av de ypperste representantene for denne sjangeren. Henrik skriver at da Valdemar II av Danmark ble kronet til konge av Danmark første juledag1202 begynte han med en gang å planlegge korstog. Det var nødvendig fordi hedningene på Øsel utenfor Estlandskysten hadde angrepet danske besittelser i Blekinge og plyndret på Gotland på vei tilbake.
Fengdu

Fengdu (kinesisk: 丰都县; pinyin: Fēngdū Xiàn) er et fylke i byprovinsen Chongqing i Folkerepublikken Kina.
I 1999 hadde fylket et folketall på 770 910 innbyggere, og 790 000 i 2004.
Hovedbyen i fylket, byen Fengdu, ble flyttet opp i fjellsiden i forbindelse med oppdemmingen av Yangtzefloden i 2007, som følge av konstruksjonen av De tre kløfters demning. Rundt 100.000 innbyggere er flyttet fra den etterhvert helt oversvømte byen og til nye Fengdu.
I den nye byen oppe i høyden, ikke neddemmet, er det 75 buddhistiske og daoistiske tempelanlegg, hvorav de eldste går tilbake til Handynastiets tider. De fleste er på Mingfjellet.

Kulturminner

Det paleolittiske Gaojiazhen-funnstedet (Gaojiazhen yizhi, 高家镇遗址) ble i 2001 oppført på Folkerepublikken Kinas liste over kulturminner.
Scala kino

Scala kino var en kino som lå i Stortingsgata 28 i Oslo. Den opererte med en sal. Den lå i samme bygg som Saga kino. Da Scala Kino avsluttet sitt leieforhold i 1972 ble kinosalen leiet ut til Statens Teaterskole mens inngangspartiet ble innredet til kontorer for gårdseieren Odd Fellow, Storlogen og gårdsselskapet. Kinosalen ble senere innredet til kontor og leiet ut til “Advokatene i Scala”. Da disse flyttet ut i 1994 ble lokalene overtatt av Det norske Rebekkaråd.
Stamnes (Flatanger)

Stamnes er et sted i Flatanger i Trøndelag, omkring 1,5 km fra kommunens administrasjonssted Lauvsnes og 14 km fra tettstedet Vik.
Aloria

Utseende

Middelsstore, avlange, mørke bladbiller, antenner og bein rødlige. Kroppen er fint hårete, fint punktert. Antennene er tynne og nokså lange, beina middels lange. Slekten skilles fra de fleste lignende slekter på at antennene har bare ni ledd (vanligvis 11 hos andre bladbiller). Pronotum er betydelig smalere enn de jevnbrede dekkvingene, rundet.

Levevis

Både larvene og de voksne (imago) er planteetere.

Utbredelse

Slekten er utbredt i Asia.
Rombeporfyrkonglomerat

Rombeporfyrkonglomerat er en globalt sjelden blandingsbergart. Fargen er mørk, rødbrun. Bergarten består av rombeporfyr som er knust opp, og kittet sammen igjen til konglomerat.
Rombeporfyriske lavaer er kun kjent fra tre forsenkninger i verden: Riftdalen (inkludert Kilimanjaro), Mount Erebus nær Rosshavet i Antarktika, og Oslofeltet i Norge.
Rauer og Søster utenfor Onsøy i Østfold består av rombeporfyrkonglomerat, i likhet med øyraden nordover fra Rauer: Sletterøyene, Eldøya, Kollen, Revlingen og Jeløya.
Fylkesvei 6868

Fylkesvei 6868 (Fv6868) i Trøndelag går mellom Markabygda og Mølnå i Levanger kommune. Veien er 4,6 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 120 (Nord-Trøndelag).
Apologeticum

Apologeticum, eller Apologeticus,  ble forfattet ca sommeren eller høsten 197 av Tertullian i Kartago, under den romerske keiser Septimius Severus' regjeringstid. 
Den tidligkristne teologiske forfatter Tertullian, som da hadde vært kristen i ca to år, vil i dette verket presentere kristendommens vesen slik at den ikke forblir ukjent og blir gjenstand for urettferdig fordømmelse. Den apologetiske boken gjennomgikk antakelig en rekke redaksjoner og forbedriner, og er det eneste av  Tertullians skrifter som er blitt bevart for ettertiden i mange håndskrifter. Det er fremfor alt et forsvar av kristendommen.
Forfatteren avdekker med juridisk klarsyn urettferdigheter i Romerrikets rettsprosesser anvendt mot kristne, abkrefter de hyppigst forekommende beskyldninger mot de kristne for fremstiller dem som gode borgere som bekjenner den rette tro. Den kristne sannhet trenger seg i kraft av seg selv på menneskene, noen filosofisk undervisning er ikke nødvendig. 
Tertullians verk Ad nationes synes å ha tjent som et tidlig utkast til Apologeticum.
Refsum kirke

Refsum kirke skal ha stått ved Refsum-gårdene i Sørum i middelalderen. Dette er like nord for Asak-gårdene, mellom Knatten og Kløfta.
Kirken er omtalt som «Rifseims kirkia» i Biskop Eysteins jordebok. Jens Nilssøn omtaler «Ressen kirke» som øde på slutten av 1500-tallet. Hos Jens Krafft heter det i 1840: «...hvor før Reformationen var et Capel, der i Slutningen af det sextende Aarhundrede anføres som øde.»
Kirken kan ha blitt nedlagt allerede før reformasjonen. Et jorde ved Refsum søndre er kalt Kirkejordet, men det finnes ingen synlige fysiske spor etter kirken i dag.
Xilingolsk

Xilingolsk eller shilingolsk er et mongolsk språk innenfor den sørmongolske undergruppe. Språket tales i den autonome provinsen Xilin Gol i Indre Mongolia. Språket blir også noen ganger betraktet som dialekter av khalkisk i den østmongolske undergruppe.
Xilingolsk utgjør, sammen med khorchinsk, baarinsk og kharchinsk, den sørmongolske undergruppe av sentralmongolske språk.
Bibliotek

Bibliotek (av gresk: biblio=bok + theke=lager) er definert som «en institusjon (og bibliotekarene er en profesjon) som med utgangspunkt i organiserte samlinger av dokumenter - digitale så vel som fysiske - initierer sosiale prosesser knyttet til læring, kunnskapsdeling og kulturformidling.»

Generelt

Bibliotek kan også være digitale. Bibliotek organiseres og forvaltes gjerne av en eller flere bibliotekarer. Et bibliotek kan også være en bygning eller et rom der det oppbevares bøker og andre dokumenter. 
Offentlige bibliotek har sin ideologiske forankring i Opplysningstiden og troen på folkeopplysning. De kan sies å ha et felles overordnet mål: Ved å stille til disposisjon alle typer materiale skal bibliotekene arbeide for å dekke de behov for kunnskap og informasjon som finnes i samfunnet, både innen utdanning, forskning, arbeids- og næringsliv og hos det enkelte mennesket.
De aller fleste bibliotek legger i dag vekt på å ha gode IKT-tilbud, med god internettilgang, stadig flere med trådløst bredbånd for publikum, og med egne hjemmesider – med mediekatalogen på internett og diverse andre tjenester, bl.a. digitaliserte samlinger.
Selv om bibliotekene har ulikt innhold og retter seg mot forskjellige målgrupper på ulikt nivå, så finner en mange likhetstrekk mellom bibliotektypene, og det foregår et utstrakt samarbeid mellom dem. En vanlig inndeling av bibliotek er styrt av formålet med dem, eller målgruppene for virksomheten.

Bruk av bibliotek

Mange potensielle bibliotekbrukere vet ikke hvordan de effektivt kan gjøre bruk av ressursene som biblioteket tilbyr. Dette har ført til et stadig sterkere fokus på brukeropplæring. Et sentralt begrep i denne forbindelse er informasjonskompetanse.
Utviklingen av World Wide Web og mobilteknologien har vært med på å redusere unge menneskers bruk av de tradisjonelle bibliotekene. Bibliotekene har blant annet forsøkt å tilpasse seg ved å tilby digitale tjenester. Disse tjenestene kalles ofte Bibliotek 2.0.
Grenlandsbanen

Betingelser og konsept

For stasjoner på Sørlandsbanen fra Skorstøl og sørover, vil ikke avstanden i km til det sentrale Østlandet avvike så mye fra i dag. Det vesentlige er at standarden på jernbanen er mye høyere over fremtidens Vestfoldbane, enn den er på dagens strekning fra Skorstøl til Drammen (Sørlandsbanen). Hovedbetingelsen for konseptet er derfor at Vestfoldbanen blir oppgradert vesentlig i forhold til i dag. Dette er blitt vedtatt og påbegynt i egne planer for Vestfoldbanen, men enkelte prosjekter mangler likevel for at konseptet skal kunne påbegynnes. Hele Vestfoldbanen må ha dobbeltspor hele veien, men dette har uansett vært Jernbaneverkets politikk siden 2009, som inkluderer minst 200 km/t mellom byene. På strekningen mellom Larvik og Porsgrunn ble det åpnet en dobbeltsporet jernbane den 28. september 2018. 
I tillegg er Grenlandsbanen i seg selv en betingelse for at Sørvestbanen skal kunne bli en realitet.

De utelatte stasjonene

Dagens stasjoner mellom Skorstøl og Kongsberg (minus Gjerstad stasjon) kan ifølge Jernbaneverket betjenes med et eget regiontog som starter Kragerø og kobler seg på dagens nett ved Neslandsvatn stasjon, og sånn sett bruker den gamle Kragerøbanen. På sett og vis er man da tilbake til situasjonen i 1927 da Sørlandsbanen ble tatt i bruk frem til Kragerø. De sydligste delene av Kragerøbanen må da legges på nytt, og banen vil krysse Grenlandsbanen ved Sannidal / Tangen stasjon.
Passasjergrunnlaget for denne ruten vil være vesentlig tynnere enn for Grenlandsbanen, og vil neppe gå i overskudd driftsmessig. En mulig løsning kan være et opplegg som med linje 52 på Bratsbergbanen hvor Telemark fylkeskommune i samarbeid med NSB finansierer driften.
Kongedømmet Derge

Kongedømmet Derge var et kongedømme i Kham som eksisterte fra det 14. til det 19. århundre. Det var sentrum for industri, religion og politikk, med sete i byen Dêgê. Kongene i Derge fulgte en tronfølgelinje fra 1300-tallet.
På sin høyde bestod befolkningen i kongedømmet av 12,000 til 15,000 familier. Qinghaisjøen utgjorde kongedømmets nordlige grense; i øst grenset det mot stater som benyttet Horpa-variasjonen av de ryalrongiske språkene Chantui og Litang; de sørlige og vestlige grenser var henholdsvis Batang, Sanai, Gonjo og Draya og Lhato og Chamdo.
Kongedømmet var kjent for sine metallarbeider og var et viktig senter i etableringen av bevegelsen Rime i tibetansk buddhisme. Kongefamilien i Derge var kjent som støttere av kunst, og produserte kunstnere som Situ Panchen, som også er kjent for sine bidrag innenfor medisin og religion. Dronning Tsewang Lhamo (d. 1812) er kjent for sin støtte til utgivelsen av Nyingma Gyubum.
Gulstad

Navn

Stednavnet Gulstad kommer sannsynligvis fra samisk, der gull betyr «fisk» og stahk betyr «områder». Da blir betydningen «fiskeområde» eller «fiskeplass». Det kan også stamme fra norsk språk. Gull kommer da som forkortelse av mannsnavnene Gudleik, Gudleif eller Gullak og stad av ordet stadr («sted»).
Det er imidlertid mer sannsynlig at det er det gamle mannsnavnet Gul som er opphav til stednavnet. Gul er ikke lenger i bruk som mannsnavn, men vi finner Gul igjen i et sammensatt navn som Gulbrand, hvor første stavelse Gul- har en annen opprinnelse enn fargen gul. Således kommer Gulskogen i Drammen og Gulsvik i Krødsherad av at det en gang bodde en mann der som het Gul. Det kan tilføyes at også drammenserne uttaler stedsnavnet som Gullskauen, men navnet har ingenting med gull å gjøre, og heller ikke av at skogen var gul av farge.
Voitsberg kullkraftverk

Voitsberg kullkraftverk er et kullkraftverk i delstaten Steiermark i Østerrike. Det har en installert produksjonskapasitet på 330 MW, fordelt på 1 blokk / turbin. Operatør er Verbund AG. Deler av anlegget ble stengt ned i 2006.
Anlegget ble bygget ut i årene 1980–1983. Brenselkilden er steinkull.
Skatteoverveltning

Skatteoverveltning eller skatteinsidens er i velferdsøkonomi et begrep for hvem som i siste instans bærer byrden av skatter og avgifter – produsenter eller konsumenter. Et sentralt poeng i denne sammenheng er at skattebyrden ikke nødvendigvis ligger på dem som faktisk betaler inn skatten eller avgiften, men på den gruppen som mister mest av sin overskytende betalingsvilje (produsent- eller konsumentoverskudd) sammenlignet med hva som ville vært situasjonen uten skatten eller avgiften. Hvem som bærer skattebyrden, avhenger derfor av etterspørselens priselastisitet og tilbudets priselastisitet.
Når tilbudet er mer priselastisk enn etterspørselen, er det konsumenten som bærer den største delen av skattebyrden. Det motsatte er tilfellet hvis etterspørselen er mer priselastisk enn tilbudet – da er det produsenten som bærer den største delen av skattebyrden. 
Poenget med at skattebyrden ikke behøver ligge på den som betaler inn skatten, kan illustreres med en skatt på utleie av bolig. Her er det utleier som betaler inn skatten, men hvis utleieren kan øke leien når skatten innføres, veltes noe av (eller hele) skatten over på leietageren. Det er imidlertid ikke mulig å velte noe særlig over på leietageren hvis vedkommende er veldig prisfølsom, for da vil utleieren fort miste leietageren om leien går opp.
Pedinorrhina submarginata

Utseende

En middelsstor, avlang, svart gullbasse. Dekkvingene har gule sidestriper.

Utbredelse

Arten er utbredt i Kongo.
Voldatunnelen

Voldatunnelen er en foreslått veitunnel på E39 mellom Volda og Furene i Volda kommune på Sunnmøre i Møre og Romsdal.
Dagens veistrekningen mellom Volda og Furene er ca. 6,5 km lang på en tildels smal og svingete vei langs østbredden av  Voldsfjorden. Med den foreslåtte tunnelen blir strekningen ca 3,5 km lang, mellom nye veikryss i Volda sentrum og industriområdet Furene.
Stefan Denifl

Doping

Denifl innrømmet i mars 2019 bloddoping.
Testikkel

Sædproduksjonen

De sentrale kjønnsorganene hos mannen er testiklene. De produserer det mannlige kjønnshormonet testosteron og mannlige kjønnsceller. De mannlige støttestrukturer, som for eksempel bitestikkelen, hjelper til med næring, transport og modning av sæden gjennom reproduksjonssystemet til mannen og inn i kvinnens kropp.
I motsetning til kvinnens reproduksjonsorganer som sitter i bukhulen, er de mannlige reproduksjonsorganene plassert på utsiden av bukhulen.

Dyrenes testikler

Hos dyr er det veldig forskjellig hvor testiklene befinner seg. Hos de fleste pattedyr og pungdyr blir testiklene flyttet nedover og fremover slik at de havner ved  bukveggen eller i utposninger fra bukveggen. Hos gnagere kan utposningen danne atskilte organer, hos andre blir det gjerne til en pung. Hos insektetere og gnagere befinner testiklene seg bare nede i pungen i brunstperioden, og trekkes opp i lyskekanalen eller bukhulen utenom denne perioden. På den måten stopper spermmodningen opp mellom paringssesongene.
Hos sjøpattedyr ligger penis og testikler skjult inne i kroppen.
Celledelingen og modningen av sædceller er noe av det samme hos dyr som hos mennesker.
Dodie Smith

Liv

Faren, som var bankansatt, døde da hun var to år gammel, og hun vokste opp med moren og besteforeldrene i deres hus i Manchester. Både moren, morfaren og morbroren var teaterinteressert, og hun ønsket tidlig å bli skuespiller. I 1910 flyttet hun med moren og stefaren til London. Hun studerte ved Academy of Dramatic Art og arbeidet to år som skuepiller uten særlig suksess før hun forlot teaterlivet og begynte å arbeide i møbelforretningen Heal & Son. Hun giftet seg i 1939 med kollegaen fra Heal & Son, Alec Beesley. Paret bodde i USA fra 1938 til 1953.
Selvbiografien Look Back With Love utkom i 1974, og ble fulgt av flere bind: Look Back With Astonishment (1979), Look Back With Gratitude (1978) og Look Back With Mixed Feelings (1985).

Bøker

Hun hadde fått antatt noen tekster i 1920-årene, men gjennombruddet kom med skuespillet Automn Crocus (1931). Alle disse var utgitt under nøytrale eller mannlige psevdonym, og avsløringen av opphavskvinnen skapte avisoverskrifter som «Shopgirl Writes Play». I løpet av 1930-årene hadde hun fem scenesuksesser på Londons teatre.
Debutromanen I Capture the Castle (1948) ble skrevet i USA, motivert av hjemlengsel til England.
Hennes første barnebok, The Hundred and One Dalmatians (1956) tok utgangspunkt i hennes og ektemannens egen kjærlighet til hunderasen dalmatinere, og navnet Pongo er fra hennes egen første hund. Boka fikk oppfølgerne Starlight Barking (1967) og The Midnight Kittens (1978).
I tillegg til Disneys dalmatinerfilmer har flre av hennes skuespill og romaner blitt filmatisert, sist I Capture the Castle (2003)
Multiconsult

Historie

Dagens selskap har sitt opphav i Norsk Vandbygningskontor (NVK), som ble etablert i 1908. NVK fusjonerte med Multiconsult i 2003. Multiconsult-navnet stammer fra 1974 da Sivilingeniørene Apeland & Mjøset AS ble omorganisert og fikk Stiftelsen Multiconsult som dominerende eier.

Kontorsteder

Multiconsult har kontorer i 28 norske byer, samt i Longyearbyen på Svalbard. Multiconsult utfører oppdrag over hele Norge og i Afrika, Asia, Sør-Amerika, Canada og ulike steder i Europa. I 2012 etablerte selskapet seg i England gjennom datterselskapet Norplan Hydropower Ltd. og i 2013 i Singapore gjennom datterselskapet Multiconsult Asia. I 2014 etablerte selskapet seg I Polen gjennom Multiconsult Polska. I 2017 kjøpte selskapet Iterio AB i Sverige.
Nicki Clyne

Utdannelse

Clyne gikk ut fra Hugh Boyd Secondary School i Richmond, British Columbia, i juni 2000. Hun har også tatt enkelte fag ved University of British Columbia og Simon Fraser University, begge i Vancouver-området.

Skuespillerkarriere

Hun har hatt flere roller, deriblant i TV-serier som The L Word, Smallville og Dark Angel.

Battlestar Galactica

I 2003 ble TV-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Penikett spilte rollen som «Specialist Cally (Henderson) Tyrol». Miniserien ble etter hvert en pilot for den nye science fiction-serien Battlestar Galactica. Battlestar Galactica ble filmet for det meste i Vancouver, Canada, og Clyne var med i alle fire sesongene.

Trivia

Clyne er bare 1.68 m høy. Ifølge et fan-spørsmål i november 2006 , eier hun en motorsykkel fra 1968, og skal ha hatet Barbie-dokker når hun var et barn, Mange fans assosierer corn muffins, og frasen "corn muffin goodness", med Nicki Clyne og Cally—et resultat av en non sequitur online vits, som kom på en fanside for Battlestar Galactica.
Jackass: The Movie

Jackass: The Movie ble publisert for første gang i 25. oktober 2002. Filmen inneholder ville stunts av de samme gutta som er med i TV-serien Jackass.
Aisin

Aisin Seiki (etablert 1965) er et japansk firma som lager bildeler.
Det kom til verden ved at man slo sammen to bedrifter som laget bildeler. De het Aichi Kogyo og Shinkawa Kogyo. I 1969 dannet de Aisin AW sammen med den amerikanske girprodusent BorgWarner og utvikle 3-girs automatgir i 1972 og 4-girs i 1977, 8-girs i og 10-girs i 2017.
Lister (bil)

Lister Cars er en britisk bilprodusent. De startet i 1954 med en serie sportsbiler som konkurrerte med Jaguar D-Type og Aston Martin. Etter den enarmede løpsføreren deres, Archie Scott-Brown, døde i en ulykke i 1959 sluttet de med bilproduksjon.
På 1980-tallet dukket selskapet opp igjen og modifiserte Jaguar-biler. De lanserte også sportsbilen Lister Storm. I dag bygger firmaet bare en løpsbil i Le Mans-stil kalt Lister Storm LMP.
Japangropa

Japangropa er ei djuphavsrenne vest i det nordlige Stillehavet øst for Japan. Gropa strekker seg fra øygruppa Kurilene til Izuøyene og er en del av en serie forsenkinger fra Kurilgropa i nord til Boningropa og  Marianergropa i sør. Maksimalt havdjup i Japangropa er 8513 meter. Japangropa er danna i subduksjonssona der Stillehavsplaten og Okhotskplaten møtes.